जोधपुर एम्स में पिनहोल सर्जरी शुरू
सरकारी संस्थान में सुविधा पहली बार
मनीषगौतम | जोधपुर
अखिलभारतीय आयुर्विज्ञान संस्थान (एम्स) जोधपुर में पिनहोल (निडल) सर्जरी शुरू हो गई है। इसकी मदद से ब्रेन में रक्तस्राव, खून का थक्का जमने सहित कई बड़ी बीमारियों का इलाज चीरफाड़ किए बिना किया जा सकता है। इससे मरीज को अस्पताल में ज्यादा दिन भर्ती रखने की जरूरत नहीं है। शेष| पेज 12
डॉक्टरोंके अनुसार यह लेप्रोस्कॉपिक सर्जरी के आगे की तकनीक है। एम्स जोधपुर के निदेशक डॉ. संजीव मिश्रा ने बताया कि इस तकनीक से सर्जरी के लिए इंटरवेंशन रेडियोलॉजी विभाग में आठ करोड़ रुपए की लागत से डिजिटल सब्ट्रेक्शन एंजियोग्राफी (डीएसए) मशीन स्थापित की गई है। इनडोर इंचार्ज डॉ. अरविंद सिन्हा के अनुसार सभी एम्स मेें दिल्ली के बाद इस तरह की सर्जरी की सुविधा जोधपुर में ही है। नवंबर से अब तक 20 से ज्यादा सर्जरी हो चुकी है।
महिलाअों में ज्यादा ब्लीडिंग के कई केस में बच्चेदानी निकालने की जरूरत नहीं :
महिलाओं में फाइब्रॉइड होने से माहवारी के दौरान रक्तस्राव (ब्लीडिंग) ज्यादा होने लग जाता है। इस बीमारी में कई बार बच्चेदानी (यूट्रस) तक को निकाल दिया जाता है। पिनहोल सर्जरी की मदद से बच्चेदानी की ब्लड सप्लाई को कम कर दिया जाता है। इससे कई मामलों में बच्चेदानी निकालने की जरूरत नहीं होगी।
तीन केस जिनमें ओपन सर्जरी की बजाय पिनहोल से किया उपचार:
फेफड़ों का हिस्सा काटने से बचाया :
जोधपुर निवासी एक व्यक्ति को कुछ साल पहले टीबी हुई थी। इलाज से ठीक हो गई, लेकिन कुछ माह से उसके बलगम में खून आने की शिकायत थी। एम्स में दिखाया तो जांच में सामने आया कि उसके फेफड़े के कुछ हिस्से का जख्म भरा नहीं है। ऐसे में उससे रिसाव हो रहा है। उसकी पिनहोल सर्जरी की। आर्टरी से फेफड़ों तक जाकर उस जगह को ब्लॉक कर दिया। ओपन सर्जरी में फेफड़े में जख्म वाला हिस्सा निकालना पड़ता। इस सर्जरी में करीब चार घंटे लगे, लेकिन मरीज को रक्तस्राव अन्य जटिल समस्याओं का सामना नहीं करना पड़ा।
पैर में ब्लड के कम हुए फ्लो को बढ़ाया :
एम्स में आए एक मरीज के बायें पैर में परेशानी थी। दर्द भी होता था। जांच में सामने आया कि उसके पैर की नसों में रक्त का फ्लो कम था। ऐसे में डीएसए तकनीक से सर्जरी की गई। इसमें दाएं पैर की नस के सहारे दूसरे पैर तक जाकर रक्त के ब्लॉकेज को दुरुस्त किया गया। उसको एक गुब्बारे की सहायता से फुलाया गया जिससे वह ठीक हो गया।
लिवर में कैंसर होने पर सीधी कीमोथैरेपी दी :
लिवर में कैंसर से पीड़ित एक मरीज का ऑपरेशन नहीं हो सकता था। उसे कीमोथैरेपी की दवा देने में भी समस्या थी। ऐसे में डीएसए मशीन की मदद से लिवर की नसों से मरीज को कीमोथैरेपी के लिए दवा दी गई। इससे मरीज के शरीर के अन्य हिस्सों में कीमोथैरेपी से होने वाला नुकसान भी नहीं हुअा।
आर्टरी में खून की सप्लाई सुचारु करने में भी मददगार
इंटरवेशनरेडियोलॉजी के सहायक आचार्य डॉ. पुष्पिंदर सिंह खेड़ा ने बताया कि इस मशीन से नसों में होने वाले रक्तस्राव को बंद करना और आर्टरी मे खून की सप्लाई को चालू या सुचारु करना संभव है। इसमें कोेइलिंग, ब्लाॅकिंग पीवीए बाॅल्स (नैनो पार्टिकल) की मदद ली जाती है। ब्रेन की धमनियों में गुब्बारा (एनेरिजम) बनना जानलेवा होता है। इसके फटने पर रक्तस्राव शुरू हाेने से व्यक्ति की मृत्यु भी हो सकती है। ऐसे मरीजों के आर्टरी के माध्यम से ब्लॉकेज को कोइलिंग से बंद करते हैं। विश्व में औसतन प्रति 1000 व्यक्तियों में 2 को ब्रेन में पास रक्तस्राव की समस्या होती है। इनमें करीब 10% की अस्पताल पहुंचने के पहले ही मृत्यु हो जाती है।
bho_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva